ඔස්ට්‍රේලියාවේ සිඩ්නි නුවර බ්ලැක්ටවුන් බෝමන් ශාලාවට ශ්‍රී ලාංකේය ගී දැහැනක වාර්තාවක් තබමින් පසුගිය මාර්තු 17 වැනිදා ‘රූ සඳ රෑ’ ප්‍රසංගය පැවැත්විණි.80 දශකයේ තාරුණ්‍යයේ ගී නියමුවා රූකාන්ත ගුණතිලක සමඟ චන්ද්‍රලේඛා පෙරේරාගේ හඩින් ගීතවත් වූ මෙම ප්‍රසංගයේ සංගීතය මෙහෙයවීම සුරේෂ් මාලියැද්ද විසින් සිදු කෙරිණි.ආනන්ද ජයරත්නගේ සංකල්පයක් මත සංවිධානය කෙරුණු මෙම අවස්ථාව සඳහා ඔස්ට්‍රේලියාවේ ශ්‍රී ලාංකා මහ කොමසාරිස් අද්මිරාල් තිසර සමරසිංහ සහ ක්වින්ස්ලන්ත කොන්සල් ජනරාල් බන්දුල ජයසේකර ඇතුළු පිරිසක් සහභාගි වූහ.